Колко време продължава лечението?
Продължителността на лечението може да варира при различните случаи. Обикновено продължава една-две години. Наличието или отсъствие на растеж в челюстите, сложността на проблема и начинът на корекция са основните фактори, които определят времето. По-сложните случаи отнемат по-дълго време. Простите случаи са тези, при които не се налага корекция на челюстите. Те отнемат значително по-кратко време да се разрешат. Лечението може да се удължи от липса на кооперация на пациента. Честото пропускане на записаните часове, неспазване на указания например за носене на шина или ластици с брекети, разлепянето на брекети също удължават значително лечението.